
	[bookmark: nev]VÉGSŐ LILLA
lillavegso20@gmail.com
Szociológia
BA, 6. félév
Pázmány Péter Katolikus Egyetem
Bölcsészet- és Társadalomtudományi Kar
	
[bookmark: _GoBack]






Témavezető:
	Dr. Rosta Gergely
egyetemi docens, PPKE BTK




A geek szubkultúra. A MondoCon rendezvény fiatal felnőtt látogatóinak vizsgálata

Az internet elterjedésével számos újfajta kulturális és szubkulturális közeg jelenik meg, emellett a felnőtté válás kitolódása hazánkban is emelkedő tendenciát mutat a fiatalabb korosztály esetén. A téma aktualitását szem előtt tartva dolgozatomban arra voltam kíváncsi, hogy a beszámolók alapján a megkérdezettek számára mit jelent a geek szubkultúrában való részvétel, illetve felfedezhető-e valamilyen kapcsolat a rajongás és a felnőtté válás bekövetkeztét vagy kitolódását illetően.
A geek kultúra összefoglalóan különböző popkulturális médiatartalmakat foglal magába. A félig strukturált interjús módszerrel végzett kutatást a MondoCon rendezvény azon látogatóival végeztem, akik gyermek- vagy serdülőkorukban ismerkedtek meg a geek szubkultúra egyes tartalmaival és akik életében az elköteleződés és az érdeklődés a mai napig meghatározó szerepet tölt be. Jelentős témakörnek mutatkozott többek között az iskolai környezetben betöltött szerep, a társas kapcsolatok és a geek kötődés kifejezése.
A megkérdezettek többsége a passzív befogadáson túl valamiféle aktív, kreatív tevékenységet is végez, mely a geek kulturához és érdeklődésükhöz kötődik. Ebben megjelent a sikerélményre és az elismertségre való törekvés, továbbá alapvetően a geek kultúra médiumainak fogyasztása meghatározó identitásépítő erővel bír az interjúalanyok számára. Az objektív kritériumok alapján a felnőtté válás tekintetében általánosságban nem volt megfigyelhető kiugró mintázat. A geek elköteleződés tekintetében interjúalanyaim beszámoltak arról, hogy a részvétel és az alkotói tevékenység jelent számukra egyfajta megnyugvást és kiszakadást a hétköznapokból.



